Ego Petrus, comes Autissiodorensis et Tornodorensis, notum facio presentibus pariter et futuris quod cum, pravo usus consilio, terras et vineas et vinum quod ecclesia Fonteneti apud Tornodorum habebat cepissem et saisissem, tandem inquisita diligentius veritate quod hoc injuste fecissem, vinum illud quod ceperam dictę ecclesię monachis reddidi. Terras et vineas et omnia de quibus inter me et ipsos controversia vertebatur, eis bona fide quittavi, et in pace dimisi, laudans eis et confirmans omnia de quibus tunc temporis investi...... Presens scriptum factum est in villa Tornodor. vel apud Autissiod. ut et deinceps absque omni contradictione perpetua pace tenerent et possiderent. Preterea de illata eis injuria me culpabilem reddidi, et congruam satisfactionem eisdem exibui, et propria manu emendavi. Et ut hoc ratum et firmum in posterum habeatur, presens scriptum sigilli mei munimine roborari precepi. Actum est hoc anno incarnationis Dominice millesimo ducentesimo octavo, XIIII° kalendas Aprilis.